b'\n_START_ARTICLE_\nArthur Vaags bogsamling\n_START_PARAGRAPH_\nArthur Vaags bogsamling er en f\xc3\xa6r\xc3\xb8sk bogsamling som ved et gavebrev af 15.september 1971 blev overdraget til biblioteket ved det dav\xc3\xa6rende Sydjysk Universitetscenter. Samlingen er siden blevet suppleret ved yderligere gaver og omfatter i dag i alt 774 titler (b\xc3\xb8ger og tidsskrifter) svarende til 955 bind. V\xc3\xa6rkerne omhandler f\xc3\xa6r\xc3\xb8ske forhold, med tekster p\xc3\xa5 f\xc3\xa6r\xc3\xb8sk, dansk eller engelsk. Der er tale om b\xc3\xa5de fagb\xc3\xb8ger og sk\xc3\xb8nlitter\xc3\xa6re v\xc3\xa6rker._NEWLINE_Samlingen forblev de f\xc3\xb8rste \xc3\xa5r efter overdragelsen hos Arthur Vaag p\xc3\xa5 Mand\xc3\xb8, og f\xc3\xb8rst i 1974 blev den overf\xc3\xb8rt til SUC\'s bibliotek. Samlingen er siden blevet suppleret ved yderligere gaver og omfatter i dag i alt 774 titler (b\xc3\xb8ger og tidsskrifter) svarende til 955 bind. V\xc3\xa6rkerne omhandler udelukkende f\xc3\xa6r\xc3\xb8ske forhold, med tekster p\xc3\xa5 f\xc3\xa6r\xc3\xb8sk, dansk eller engelsk. Der er tale om b\xc3\xa5de fagb\xc3\xb8ger og sk\xc3\xb8nlitter\xc3\xa6re v\xc3\xa6rker._NEWLINE_Med gavebrevet fulgte i 1971 en kortkatalog, udarbejdet af Esbjerg Kommunes Hovedbibliotek, og SUC har siden - i 1979 - ladet alle kartotekskort fotokopiere til en registrant i h\xc3\xa6fteform, s\xc3\xa5ledes at samlingens indhold kan studeres og g\xc3\xb8res til genstand for udl\xc3\xa5n som led i bibliotekernes almindelige l\xc3\xa5nesamarbejde fra andre lokaliteter end universitetsbiblioteket i Esbjerg. B\xc3\xb8gerne kan benyttes if\xc3\xb8lge Syddansk Universitetsbiblioteks almindelige regler for benyttelse af \xc3\xa6ldre b\xc3\xb8ger. Samlingens indhold kan studeres og g\xc3\xb8res til genstand for udl\xc3\xa5n som led i bibliotekernes almindelige l\xc3\xa5nesamarbejde fra andre lokaliteter end universitetsbiblioteket i Esbjerg._NEWLINE_Arthur Vaag, f. Rasmussen (han tog navneforandring til Vaag i 1938), blev f\xc3\xb8dt i Skanderborg i 1896 og d\xc3\xb8de i H\xc3\xb8rning i 1988._NEWLINE_Han blev uddannet til uddannet telegrafist i 1914 arbejdede i Newcastle og fra 1914-16 i St. Petersborg, og fra 1925 arbejdede han som l\xc3\xa6ge ved kryolitbruddet i Ivigtut p\xc3\xa5 Gr\xc3\xb8nland. Fra 1927 til 34 var han i V\xc3\xa1gur p\xc3\xa5 F\xc3\xa6r\xc3\xb8erne. I perioden 1961-63 var han igen p\xc3\xa5 F\xc3\xa6r\xc3\xb8erne som kommunel\xc3\xa6ge p\xc3\xa5 Sandoy. Fra 1963 og frem til sin pensionering i 1983 var Arthur Vaag praktiserende l\xc3\xa6ge p\xc3\xa5 Mand\xc3\xb8 ._NEWLINE_I sin tid som l\xc3\xa6ge i V\xc3\xa1gur, opdagede han at mange der havde slagtet mallemukker fik infektionssygdommen Psittacosis, (popul\xc3\xa6rt kaldet papeg\xc3\xb8jesyge) som forekommer hos mange fuglearter. Den er for\xc3\xa5rsaget af bakterien Chlamydophila psittaci. Infektionen varierer fra ubetydelig sygdom til sv\xc3\xa6r pneumoni og sepsis. Men \xc3\xa6ren for opdagelsen tilfaldt efter Arthur Vaags opfattelse helt uretm\xc3\xa6ssigt en anden dansk l\xc3\xa6ge p\xc3\xa5 F\xc3\xa6r\xc3\xb8erne R. K. Rasmussen, som blev udn\xc3\xa6vnt til \xc3\xa6resdoktor. Rasmussen havde ikke selv erkendt tilf\xc3\xa6lde af Psittacosis.e "septembersyge". F\xc3\xb8rst 1958 fik Vaag en delvis anerkendelse for sine forskningsresultater, idet l\xc3\xa6geforeningen tildelte ham Danmarks Apotekerforenings jubil\xc3\xa6umsgave for hans indsats. 1983 flyttede Arthur Vaag til Edslev ved H\xc3\xb8rning, hvor han d\xc3\xb8de 92 \xc3\xa5r gammel i 1988._NEWLINE_Hans beretning om sygdommen, dens \xc3\xa6tiologi og udbredelse samt en senere nedskrevet meget bitter redeg\xc3\xb8relse for "tyveriet" af hans opdagelse findes sammen med papirerne om overdragelsen af bogsamlingen til Syddansk Universitetsbibliotek i Esbjerg.'